R7,7 miljard se belegging vir Kaapstad bestemKaapstad (Foto: Heinrich Botha/Pixabay) Van die beleggings wat verlede week tydens die presidensiële beleggingsberaad aangekondig is, sal R7,7 miljard direk in Kaapstad belê word. Dié beleggings sluit in Google (R2,2 miljard), Amdec (R2 miljard), Capita (R500 miljoen) en Teraco (R3 miljard). James Vos, burgemeesterskomiteelid van ekonomiese geleenthede en batebestuur, het gesê dit is ŉ testament vir die stad se belegging-ekostelsel. “Groot internasionale ondernemings weet dat hulle toegang het tot wêreldgehalte infrastruktuur, goeie regering, ŉ bekwame werksmag en die politieke wil om beduidende beleggings te verseker wat tot werkskepping kan lei,” het Vos gesê. Stad Kaapstad is gereed om vennootskappe aan te gaan met die openbare en privaat sektor om beleggings te lok wat aanvraag sal dryf en sin maak. “Ons beleggingsfasiliteringseenheid, binne die stad se departement vir ondernemings en beleggings, fokus eksklusief daarop om beleggings te lok en verskeie tipes spesialis-ondersteuning om klein en groot ondernemings, en beleggingsvoordele en vaardigheidsontwikkelings te verskaf sodat ons ondernemings kan help om hul volle potensiaal te bereik en meer mense aan te stel.” Vir meer inligting oor Stad Kaapstad se ondernemingshandelsmerk, Invest Cape Town, besoek www.investcapetown.com. “Stad Kaapstad verskaf finansiering en werk saam met strategiese besigheidsvennote (SBP’s) om aktief geleenthede te soek om ons ekonomie te vergroot deur beleggings te lok. Tussen April en September 2020 het die stad se SBP’s altesaam R8,8 miljard se belegging gefasiliteer, 4 980 poste geskep en 1 366 persone opgelei, ondanks verskeie fases van die nasionale afsonderingsperiode en afwaartse ekonomiese spiraal wat ons in die gesig gestaar het.” Twee van die stad se SBP’s, Wesgro se beleggingsbevorderingseenheid, bygestaan deur die InvestSA One Stop Shop, het die Amdec-ooreenkoms gefasiliteer, saam met CapeBPO (vroeër bekend as BPeSA) wat die Capita-belegging gefasiliteer het. “Die strategieë wat ingestel is en die kollektiewe prestasie deur ons SBP’s, bewys dat waar daar ŉ wil is, is daar ŉ weg om ŉ volhoubare pad tot ekonomiese herstel te skep.”